NEURADNO PREČIŠČENO BESEDILO

## 10. člen

(funkcionalni materialni stroški šolskega prostora)

Funkcionalni materialni stroški šolskega prostora, za katere mestni proračun zagotavlja sredstva osnovnim šolam, so stroški za: ogrevanje, elektriko, plin, vodo, odvoz komunalnih odpadkov, čiščenje prostorov, tekoče vzdrževanje prostorov in opreme, nadomestilo za uporabo stavbnega zemljišča, obvezne preglede objektov in meritve naprav, zavarovalne premije, varovanje objektov, uporabo in vzdrževanje šolskih vozil, uporabo prostora drugih upravljalcev in specifični občasni stroški.

Sredstva za stroške ogrevanja, elektrike, plina, vode, odvoza komunalnih odpadkov, obveznih pregledov objektov in meritev naprav, zavarovalnih premij, varovanja objektov ter uporabe in vzdrževanja šolskih vozil se osnovnim šolam priznavajo na osnovi dokazil o nastalih stroških.

Sredstva za stroške uporabe prostora drugih upravljalcev se osnovnim šolam priznavajo na osnovi dokazil o nastalih stroških v primerih, ko same nimajo dovolj ustreznega prostora za izvajanje dejavnosti, in če je bila takšna rešitev predhodno dogovorjena s pristojnim organom mestne uprave.

Sredstva za stroške čiščenja, tekočega vzdrževanja objektov in opreme in nadomestila za uporabo stavbnega zemljišča se osnovnim šolam nakazujejo kot redna mesečna dotacija. Mesečni znesek za stroške čiščenja ter tekočega vzdrževanja šolskega prostora se za posamezno osnovno šolo določi na osnovi neto uporabne površine objektov, ki jih šola upravlja, ob upoštevanju razpoložljivih namenskih sredstev mestnega proračuna. Mesečni znesek za poravnavo stroškov nadomestila za uporabo stavbnega zemljišča se določi na osnovi izdane odločbe za nadomestilo za uporabo stavbnega zemljišča za tekoče leto.

Specifični občasni stroški, vezani na prostor in opremo, se v breme mestnega proračuna osnovnim šolam priznavajo samo po predhodnem dogovoru s pristojnim organom mestne uprave. Med tovrstne stroške sodijo izdatki, ki nastanejo v nepredvidenih okoliščinah in jih zato ni mogoče vnaprej načrtovati oziroma uvrstiti med zgoraj navedene funkcionalne materialne stroške prostora in opreme.

## 11. člen

(specifične namenske dotacije)

Sredstva za specifične namenske dotacije se iz mestnega proračuna osnovnim šolam zagotavljajo samo po predhodnem dogovoru s pristojnim organom mestne uprave in so namenjena za izvedbo občasnih nalog, kot so stroški zakonsko predpisanih notranjih revizij, stroški storitev pravne pomoči v zahtevnih pravnih postopkih, stroški strokovne pomoči v primeru motenj pri finančnem poslovanju in drugi stroški, ki jih ni možno načrtovati v okviru funkcionalnih materialnih stroškov prostorov in opreme.

## 12. člen

(nakazovanje sredstev mestnega proračuna)

Izhodišča za priznavanje finančnih obveznosti mestnega proračuna za materialne stroške osnovnih šol se na podlagi usklajenih finančnih načrtov določijo v letnih pogodbah o financiranju dejavnosti osnovnih šol.

Sredstva za materialne stroške se osnovnim šolam nakazujejo mesečno v rokih, ki jih določajo javnofinančni predpisi.

## 13. člen

(odgovornost osnovnih šol za racionalno rabo javnih sredstev)

Vodstva osnovnih šol so dolžna z javnimi sredstvi mestnega proračuna, namenjenimi kritju materialnih stroškov redne dejavnosti osnovne šole, gospodariti zakonito in racionalno. V primeru, da se v postopkih spremljanja stanja ugotovi nenamenska raba teh sredstev ali v primerjavi s preteklimi obdobji in drugimi osnovnimi šolami neupravičeno odstopajoči stroški, lahko pristojni organ mestne uprave pri naslednjih nakazilih neupravičeno porabljena sredstva poračuna.

4